**Наставни содржини по македонски јазик за VIII одд. од 27. 04.- 30. 04. 2020 г.**

1. **Наставна содржина: Анализа на лектирата ,,Дневникот на Ана Франк”**

**Цели: Љубов и интерес за читање на ваков вид творби-дневник и да умее да анализира ваков литературно-научен вид творба.**

**Прочитајте на интернет за Ана Франк или од учебникот на стр.91 во делот За да ви биде појасно!**

<https://mk.wikipedia.org/wiki/%D0%90%D0%BD%D0%B0_%D0%A4%D1%80%D0%B0%D0%BD%D0%BA>

**Определете локализација, тема и идеја на лектирата.**

**За домашна работа: Да испратите на мојот е маил што сте напишале за локализација,тема и идеја на лектирата ,,Дневникот на Ана Франк”**

1. **Наставна содржина: Прераскажување на делови од лектирата кои им се допаднале најмногу**

**Цели: Да умеат да прераскажуваат делови од прочитана лектира, почитувајќи ги елементите кои ги содржат ваквиот вид текстови.**

**Ако сте ја прочитале лектирата одберете еден дел/извадок кој најмногу ви се допаднал, ако не сте имале можност да ја прочитате одберете еден дел/извадок од учебникот стр.92 и прераскажете го! Започнете вака на пр. Во среда, на 23 февруари 1944 г. Ана Франк и пишува на единствената нејзина пријателка Кети- нејзиниот дневник ( кој го нарекла Кети) дека тој ден...( ја прераскажувате содржината на еден извадок/дел од лектирата или од учебникот Од Дневникот на Ана Франк стр.92.**



**За домашна работа: Да гo испратите на мојот е маил прераскажаниот извадок/дел од лектирата ,,Дневникот на Ана Франк”.**

**Напатствија за изработка на проект по македонски јазик. Дневникот на...**(вашето име и презиме) Проектот ќе содржи четири страници во кои точно и вистинито по хронолошки ред, денот, месецот и годината ќе раскажете три најважните настани кои ви се случиле. При раскажувањето треба да ги предадете/напишете додека раскажувате и своите чувства и мисли во врска со настанот или појавите во животот и природата.

**Што треба да содржи насловната страница од проектот? Најгоре на листот ООУ ,,Ѓорче Петров” на средината на листот напишете Проект по македонски јазик. Веднаш под него напишете** **Дневникот на...**(вашето име и презиме)

**Во десниот агол на листот напишете Изработил: и под тоа вашето име и презиме и одделение.-да биде изработена до 06. 05. 2020 г. и испратена на мојот е маил.**

**Прва страница-Раскажување училишен настан од прво до петто одделение. -да биде изработена до 06. 05. 2020 г. и испратена на мојот е маил.**

**Втора страница- Раскажување училишен настан од шесто до деветто одделение. -да биде изработена до 12. 05. 2020 г. и испратена на мојот е маил.**

**Трета страница-Раскажување настан од периодот учење од дома. -да биде изработена до 18. 05. 2020 г. и испратена на мојот е маил.**

**Четврта страница-Раскажување настан од вонредната состојба во нашата држава. -да биде изработена до 24. 05. 2020 г.**

**Раскажувањето на настаните може да го изработите во word (со пишување на компјутер), може да го изработите како презентација во power point или со пишувње на голем лист.**

Проектот ќе биде оценет на крајот на мај или на почетокот на јуни 2020 г.